கேள்வி: டைதயோல் - 1,2-டைதயோல்கள் குறித்து விரிவாக சொல்லுங்கள்.
பதில்: அடுத்தடுத்த கார்பன் மையங்களின் மீது தயோல் குழுக்கள் இடம்பெற்றிருக்கும் சேர்மங்கள் 1,2-டைதயோல்கள் எனப்படுகின்றன. 1,2-எத்தேன் டைதயோலும் 1,2-பென்சீன்டைதயோலும் ஆல்டிகைடுகள் மற்றும் கீட்டோன்களுடன் வினைபுரிந்து 1,3-டைதயோலேன்களைக் கொடுக்கின்றன. :(HS)2C2H4 + RCHO → RCHS2C2H4 + H2O
கேள்வி: டைதயோல் - 1,3-டைதயோல்கள் பற்றி தகவல் சொல்.
பதில்: 1,3-புரோப்பேன்டைதயோல் என்ற சேர்மமே இவ்வகைச் சேர்மங்களின் தொடரில் இடம்பெற்றுள்ள முதலாவது சேர்மமாகும். கரிமவேதியியலில் ஒரு வினைப்பொருளாக 1,3-புரோப்பேன்டைதயோல் பயன்படுத்தப்படுகிறது. 1,3-புரோப்பேன்டைதயோல் ஆல்டிகைடுகள் மற்றும் கீட்டோன்களுடன் வினைபுரிந்து 1,3-டைதயேன்களை உருவாக்குகிறது. ஆல்டிகைடுகளிலிருந்து வழிப்பெறுதியாகக் கிடைக்கும்போது மெத்தைன் C-H குழு போதுமான அளவுக்கு அமிலத்தன்மையுடன் காணப்படுவதால் இதை புரோட்டான் நீக்கம் செய்து விளையும் எதிர்மின் அயனியை கார்பனுக்கு அல்கைலேற்றம் செய்கிறது. தலைகீழ் முனைவாக்கத்திற்கான அடிப்படைச் செயல்முறையாக இது கருதப்படுகிறது. 1,2-எத்தேன்டைதயோல்களைப் போல புரோப்பேன் டைதயோலும் உலோகங்களுடன் சேர்ந்து அணைவுச் சேர்மங்களை உருவாக்குக்கிறது: :Triiron dodecacarbonyl + C3H6(SH)2 → Fe2(S2C3H6)(CO)6 + H2 + iron pentacarbonyl + CO டையைதரோலிப்பாயிக் அமிலம் இயற்கையாகத் தோன்றும் ஒரு 1,3-டைதயோல் ஆகும்.